Wielka Krokiew

Wielka Krokiew (norsk: Store Krokiew) im. Stanisława Marusarza er en hoppbakke ved byen Zakopane i Polen. Hoppbakken ligger på nordsiden av fjellet Krokiew (1378 moh.) i Tatrafjellene. Den er oppkalt etter den polske skihopperen Stanisław Marusarz. Wielka Krokiew har i dag K-punkt 125 meter (bakkestørrelse 140 meter).

Den første hoppbakken på stedet ble innviet 22. mars 1925. Senere er bakken blitt utbygd flere ganger. Wielka Krokiew har vært arena for skihopping under VM tre ganger, i 1929, 1939 og 1962, samt vinter-Universiaden i 2001. Verdenscuprenn i spesielt hopp ble første gang arrangert i Wielka Krokiew i 1980.

Hoppbakken har tilskuerkapasitet på ca. 40 000, og er med det et av Polens største idrettsanlegg. Under verdenscuprennet i 2002 var det over 50 000 tilskuere i bakken. I 2004 ble det lagt plastmatter i bakken, slik at den også kan brukes i sommerhalvåret. Siste større ombygging av bakken ble gjort i 2016, da tilløpet ble modernisert, og 2017, da unnarennet ble ombygd. Dermed ble bakkens størrelse endret fra K120 (HS134) til K125 (HS140).

Anerkjent bakkerekord (satt i verdenscupen) i Wielka Krokiew er 147 meter, satt av japanske Yukiya Satō under laghopp i verdenscupen 25. januar 2020. Norske Benjamin Østvold hoppet 150 meter under trening i kontinentalcupen 13. mars 2021.

6. juni 1997 holdt pave Johannes Paul II, på besøk i sitt hjemland Polen, en messe i Wielka Krokiew.Vatikanet: Beatification of Maria Bernardina Jablonska and Maria Karlowska

Ikke langt fra Wielka Krokiew ligger flere mindre hoppbakker: Średnia Krokiew (Mellomste Krokiew) (K85, HS94), Mała Krokiew (Lille Krokiew) (K65, HS72) og Maleńka Krokiew (Minste Krokiew) (K35, HS38), samt Adaś (K15).

 Anerkjente bakkerekorder 
 Dato Navn  Lengde 1925  Stanisław Gąsienica-Sieczka 36 m 1925  Stanisław Gąsienica-Sieczka 39 m 1926  Tadeusz Zaydel 40,5 m 1927  Józef Lankosz 47 m 1927  Józef Lankosz 49,5 m 1928  Bronisław Czech 61 m 1929  Bronisław Czech 63 m 1929  Stanisław Gąsienica-Sieczka 66 m 1932  Stanisław Marusarz 72 m 1934  Stanisław Marusarz 74 m 1935  Reidar Andersen 76 m 1938  Andrzej Marusarz 76,5 m 1939  Sepp BradlEgentlig østerriker, men konkurrerte for Tyskland ettersom Østerrike var blitt annektert av Tyskland 12. mars 1938. Se Anschluss. 80 m 1939  Birger Ruud 81,5 m 1948  Stanisław Marusarz 83,5 m 1948  Stanisław Marusarz 85 m 1955  Antoni Wieczorek 86,5 m 1956  Harry Glaß 88 m 1956  Roman Gąsienica-Sieczka 93,5 m 1961  Karl Schramm 98,5 m 1961  Nikolaj Sjamov 99,5 m 1961  Nikolaj Sjamov 100 m 1962  Helmut Recknagel 103 m 1966  Horst Queck 105,5 m 1967  Jiří Raška 107,5 m 1967  Józef Kocjan 107,5 m Dato Navn Lengde 1968  Józef Przybyła 108,5 m 1968  Józef Przybyła 109 m 1969  Manfred Wolf 111,5 m 1971  Hans Schmid 112 m 1973  Tadeusz Pawlusiak 113 m 1973  Marek Pach 114 m 1973  Stanisław Bobak 115,5 m 1978  Keijo Korhonen 116 m 1979  Piotr Fijas 116,5 m 1985  Piotr Fijas 117 m 1985  Jiří Malec 119 m 1986  Jan Kowal 122,5 m 1987  Jan Kowal 123 m 1992  Zbigniew Klimowski 124 m 1995  Arve Vorvik 128 m 1996  Primož Peterka 130 m 1996  Aleksander Bojda 130,5 m 4. mars 2001  Stefan Kaiser 135,5 m 26. desember 2002  Adam Małysz 136,5 m 18. januar 2003  Sven Hannawald 140 m 23. januar 2010  Gregor Schlierenzauer 140 m 23. januar 2010  Simon Ammann 140,5 m 27. januar 2018  Kamil Stoch 141,5 m 19. januar 2019  Markus Eisenbichler 143 m 19. januar 2019  Dawid Kubacki 143,5 m 25. januar 2020  Yukiya Satō 147 m

 Se også 
 Spesialhopprenn i Zakopane

 Kilder/referanser 
 Skisprungschanzen-Archiv: Zakopane (Wielka Krokiew)

 Eksterne lenker 


Kategori:Hoppbakker i Polen
Kategori:Lillepolske voivodskap